title: Kommissionens gennemførelsesforordning (EU) 2021/1751 af 1. oktober 2021 om gennemførelsesmæssige tekniske standarder for anvendelsen af Europa-Parlamentets og Rådets direktiv 2014/59/EU for så vidt angår ensartede formater og skemaer for meddelelser om konstatering af, at det i praksis er umuligt at indføre kontraktmæssig anerkendelse af nedskrivnings- eller konverteringsbeføjelser (EØS-relevant tekst)

text:
                  4.10.2021

                  DA

                  Den Europæiske Unions Tidende

                  L 349/5

         KOMMISSIONENS GENNEMFØRELSESFORORDNING (EU) 2021/1751
         af 1. oktober 2021
         om gennemførelsesmæssige tekniske standarder for anvendelsen af Europa-Parlamentets og Rådets direktiv 2014/59/EU for så vidt angår ensartede formater og skemaer for meddelelser om konstatering af, at det i praksis er umuligt at indføre kontraktmæssig anerkendelse af nedskrivnings- eller konverteringsbeføjelser
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2014/59/EU af 15. maj 2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 (1), særlig artikel 55, stk. 8, tredje afsnit, og
         ud fra følgende betragtninger:

                     (1)

                     I henhold til artikel 55, stk. 1, i direktiv 2014/59/EU skal medlemsstaterne under visse betingelser pålægge institutter og enheder som omhandlet i nævnte direktivs artikel 1, stk. 1, litra b), c) og d), at indføre en kontraktbestemmelse, hvormed modparten i en aftale eller et instrument, i henhold til hvilket passivet oprettes, anerkender, at dette passiv kan gøres til genstand for nedskrivnings- og konverteringsbeføjelser.

                     (2)

                     I henhold til artikel 55, stk. 2, første afsnit, i direktiv 2014/59/EU skal medlemsstaterne sikre, at når et sådant institut eller en sådan enhed når frem til den konstatering, at det juridisk eller på anden måde i praksis er umuligt at indføre en sådan kontraktbestemmelse (»konstatering af, at kontraktmæssig anerkendelse i praksis er umulig«), meddeler det pågældende institut eller den pågældende enhed afviklingsmyndigheden denne konstatering.

                     (3)

                     Kommissionen skal vedtage gennemførelsesmæssige tekniske standarder med henblik på at fastsætte ensartede formater og skemaer for en sådan meddelelse til afviklingsmyndighederne.

                     (4)

                     Ensartede formater og skemaer for meddelelsen om konstatering af, at kontraktmæssig anerkendelse i praksis er umulig, bør udformes på en måde, der sikrer, at afviklingsmyndighederne i hele Unionen foretager en meningsfuld og ensartet vurdering af en sådan konstatering.

                     (5)

                     For at øge datakvaliteten og sikre sammenlignelighed skal de dataposter, der indgår i skemaerne for meddelelsen, være i overensstemmelse med den enkelte datapunktmodel. Anvendelse af den enkelte datapunktmodel er udbredt praksis i forbindelse med indberetning med henblik på tilsyn. Den enkelte datapunktmodel bør bestå af en struktureret fremstilling af dataposterne og identificere alle relevante forretningskoncepter med sigte på ensartet meddelelse af konstateringen af, at kontraktmæssig anerkendelse i praksis er umulig.

                     (6)

                     For at garantere kvaliteten, konsistensen og nøjagtigheden af de indberettede dataposter bør dataposterne være underlagt fælles valideringsregler.

                     (7)

                     På grund af deres art ajourføres valideringsregler og datapunktdefinitioner regelmæssigt for at sikre, at de til enhver tid opfylder gældende forskriftsmæssige, analytiske og informationsteknologiske krav. Der bør fastsættes strenge kvalitative kriterier for den detaljerede enkelte datapunktmodel og de detaljerede fælles valideringsregler, som vil blive offentliggjort elektronisk af Den Europæiske Banktilsynsmyndighed på dennes websted.

                     (8)

                     Denne forordning er baseret på de udkast til gennemførelsesmæssige tekniske standarder, som Den Europæiske Banktilsynsmyndighed har forelagt Kommissionen.

                     (9)

                     Den Europæiske Banktilsynsmyndighed har afholdt åbne offentlige høringer om udkastet til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt anmodet om rådgivning fra interessentgruppen for banker, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 (2) —

               VEDTAGET DENNE FORORDNING:

            Artikel 1
            Oplysninger, der skal indgå i en meddelelse om konstatering af, at anerkendelse i praksis er umulig
            Med henblik på at indgive en meddelelse i overensstemmelse med artikel 55, stk. 2, første afsnit, i direktiv 2014/59/EU forelægger instituttet eller enheden, jf. nævnte direktivs artikel 1, stk. 1, litra b), c) eller d), de oplysninger, der er præciseret i skemaerne i bilag I, for afviklingsmyndigheden. Disse skemaer udfyldes i overensstemmelse med instrukserne i bilag II.

            Artikel 2
            Format for forelæggelse af oplysninger

               1.   De institutter og enheder, der er nævnt i artikel 1, stk. 1, litra b), c), eller d), i direktiv 2014/59/EU, forelægger de oplysninger, der er omhandlet i denne forordnings artikel 1, i de dataudvekslingsformater og -former, som den relevante afviklingsmyndighed kræver.

               2.   Når de forelægger de oplysninger, der er omhandlet i denne forordnings artikel 1, overholder de institutter og enheder, der er nævnt i artikel 1, stk. 1, litra b), c), eller d), i direktiv 2014/59/EU, de datapunktdefinitioner, der indgår i den enkelte datapunktmodel, der er omhandlet i bilag III, og de valideringsregler, der er omhandlet i bilag IV.

            Artikel 3
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. oktober 2021.

                  På Kommissionens vegne

               Ursula VON DER LEYEN

                  Formand

            (1)  EUT L 173 af 12.6.2014, s. 190.

            (2)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).

            BILAG I

                           N 00.01 — Meddelelsens ID

                           Kolonner

                        ID

                        0010

                           Rækker

                        Meddelelsens ID

                        0010

                        Meddelelsesdato

                        0020

                        Meddelelsestype

                        0030

                        Referencedato for skema N01.01 og N01.02

                        0040

                        Referencedato for skema N02.00

                        0050

                        Anvendt valuta

                        0060

                        Instituttets eller enhedens navn

                        0070

                        Kode

                        0080

                        Kodetype

                        0090

                        Kontaktperson

                        0100

                        E-mail

                        0110

                        Telefon

                        0120

                           N 01.01 — Angivelse efter kontrakt/instrument af, at kontraktmæssig anerkendelse af bail-in i praksis er umulig

                           Meddelelsestype

                           PASSIV-ID

                           VÆSENTLIGE ÆNDRINGER?

                           ENDELIG FORFALDSDATO

                           MULIGHED FOR FORLÆNGELSE?

                           HYPPIGHED AF FORLÆNGELSE

                           KONTRAKT/INSTRUMENT

                           UMULIGHED I PRAKSIS

                           MODPART

                           BESKRIVELSE

                           PASSIVTYPE

                           GÆLDENDE LOVGIVNING

                           PRIORITETSRÆKKEFØLGE VED INSOLVENS I HENHOLD TIL TREJDELANDETS LOVGIVNING

                           PRIORITETSRÆKKEFØLGE VED INSOLVENS I DEN MEDLEMSSTAT, HVOR INSTITUTTET/ENHEDEN ER STIFTET

                           NOMINELT BELØB I DEN PRIMÆRE OPRINDELIGE VALUTA

                           PRIMÆR OPRINDELIG VALUTA

                           NOMINELT BELØB I LOKAL VALUTA

                           BETINGELSER

                           KATEGORI

                           ÅRSAGER TIL OPFYLDELSE AF BETINGELSERNE

                           JURIDISK UDTALELSE?

                           NAVN

                           KODE

                           KODETYPE

                           NATIONAL KODE

                        0010

                        0020

                        0030

                        0040

                        0050

                        0060

                        0070

                        0080

                        0090

                        0100

                        0110

                        0120

                        0130

                        0140

                        0150

                        0160

                        0170

                        0180

                        0190

                        0200

                        0210

                           N 01.02 — Angivelse efter kategori af, at kontraktmæssig anerkendelse af bail-in i praksis er umulig

                           KATEGORI

                           PASSIVERNES SAMLEDE VÆRDI I DEN LOKALE VALUTA, EFTER KATEGORI

                           ÅRSAGER TIL OPFYLDELSE AF KATEGORIERNE/BETINGELSERNE

                           PRIORITETSRÆKKEFØLGE VED INSOLVENS

                           ANTAL UNDERLIGGENDE PASSIVER

                        0010

                        0020

                        0030

                        0040

                        0050

                           N 02.00 — Insolvensrelaterede kategorier af passiver

                           PRIORITETSRÆKKEFØLGE VED INSOLVENS

                           NOMINELT BELØB, DER UDGØRES AF ALLE DE PASSIVER, SOM FOR INDEVÆRENDE ER MEDDELT AFVIKLINGSMYNDIGHEDEN

                           HERAF: PASSIVER, DER ER OMFATTET AF LOVGIVNINGEN I ET TREDJELAND

                           HERAF: UDELUKKET FRA BAIL-IN

                           UDESTÅENDE BELØB, DER UDGØRES AF ALLE PASSIVER I PRIORITETSRÆKKEFØLGEN

                           HERAF: INGEN INDFØRELSE AF KONTRAKTMÆSSIG ANERKENDELSE

                           HERAF: BELØB, DER FOR INDEVÆRENDE ER MEDDELT AFVIKLINGSMYNDIGHEDEN

                        0010

                        0020

                        0030

                        0040

                        0050

                        0060

                        0070

            BILAG II
            Instrukser for udfyldning af meddelelsen om konstatering af, at kontraktmæssig anerkendelse af nedskrivnings- eller konverteringsbeføjelser i praksis er umulig
            DEL I: GENERELLE INSTRUKSER
            Dette bilag indeholder instrukser for meddelelsen fra et institut eller en enhed om konstatering af, at kontraktmæssig anerkendelse af nedskrivnings- eller konverteringsbeføjelser i praksis er umulig.
            Hver meddelelse kan omhandle flere kontrakter/instrumenter og/eller flere kategorier af passiver (hvis det er relevant), som opfylder de betingelser, under hvilke kontraktmæssig anerkendelse af bail-in i praksis er umulig, jf. artikel 55, stk. 2, første afsnit, i direktiv 2014/59/EU.
            Et institut eller en enhed kan indgive yderligere dokumentation, herunder en juridisk udtalelse eller en kopi af kontrakten, hvis det betragtes som relevant. Den relevante afviklingsmyndighed beslutter, hvordan en sådan yderligere dokumentation skal indgives.
            Hvis et oplysningsfelt, der er opført i bilaget, ikke er relevant for en bestemt type kontrakt, og instituttet eller enheden kan godtgøre dette for afviklingsmyndigheden, behøver instituttet eller enheden ikke at indgive de oplysninger, der skal angives i det pågældende felt.
            1.   Meddelelsens struktur

            Oplysningerne i meddelelsen skal indgives ved at udfylde følgende skemaer i bilag I:

                        a)

                        »Meddelelsens ID« (N00.01), som skal anvendes, når der forelægges oplysninger til identifikation af selve meddelelsen eller af det institut eller den enhed, der giver meddelelse til afviklingsmyndigheden.

                        b)

                        »Angivelse efter kontrakt/instrument af, at kontraktmæssig anerkendelse af bail-in i praksis er umulig« (N01.01), som skal avendes til at forelægge oplysninger om passiver, der opfylder de betingelser, under hvilke kontraktmæssig anerkendelse af bail-in i praksis er umulig, jf. artikel 55, stk. 2, første afsnit, i direktiv 2014/59/EU.

                        c)

                        »Angivelse efter kategori af, at kontraktmæssig anerkendelse af bail-in i praksis er umulig« (N01.02), som skal anvendes til at forelægge oplysninger om kategorier af passiver, der opfylder de betingelser, under hvilke kontraktmæssig anerkendelse af bail-in i praksis er umulig, hvis den relevante afviklingsmyndighed vurderer, at det er nødvendigt for at præcisere kategorierne af passiver, jf. artikel 55, stk. 7, i direktiv 2014/59/EU.

                        d)

                        »Insolvensrelaterede kategorier af passiver« (N02.00), som skal anvendes til at forelægge oplysninger om passivers placering i prioritetsrækkefølgen i henhold til national insolvenslovgivning med henblik på artikel 55, stk. 2, femte afsnit, i direktiv 2014/59/EU.

                  2.   Konsolideringens afgrænsning

            Meddelelsen skal indgives af institutterne og enhederne på individuelt grundlag.
            DEL II: SKEMASPECIFIKKE INSTRUKSER
            3.   N00.01 — Meddelelsens ID

            3.1.   Instrukser vedrørende specifikke rækker

                        Rækker

                        Instrukser

                        0010

                           Meddelelsens ID

                        Hver meddelelse skal tildeles et unikt ID, som angives af det institut eller den enhed, der har indsendt meddelelsen.
                        Meddelelsens ID angives pr. meddelelse [indgivelse], ikke pr. passiv eller kategori. En meddelelse giver mulighed for at inkludere et hvilket som helst antal passiver eller kategorier, alt efter hvad der er relevant på tidspunktet for meddelelsen.
                        Instituttet eller enheden angiver meddelelsens ID, som skal være unikt for hver meddelelse.

                        0020

                           Meddelelsesdato

                        Institutter og enheder skal angive den dato, hvor meddelelsen blev indsendt til afviklingsmyndigheden.

                        0030

                           Meddelelsestype
                            (1)

                        Institutter og enheder angiver den type poster, der gives meddelelse om i den pågældende indgivelse, som følger:

                                    a)

                                    kun kontrakter/instrumenter (kun skema N01.01 må anvendes)

                                    b)

                                    kun kategorier af passiver (kun skema N01.02 må anvendes)

                                    c)

                                    både kontrakter/instrumenter og kategorier af passiver (både skema N01.01 og N01.02 skal anvendes for den samme meddelelse).

                        0040

                           Referencedato for skema N01.01 og N01.02

                        Institutter og enheder angiver referencedatoen for oplysningerne i meddelelser, for hvilke skema N01.01 og skema N01.02 anvendes.

                        0050

                           Referencedato for skema N02.00

                        Institutter og enheder angiver referencedatoen for oplysningerne i skema N02.00.

                        0060

                           Anvendt valuta

                        Institutter og enheder angiver referencevalutaen for beløbene i skema N01.01, kolonne 0130, skema N01.02, kolonne 0020 og skema N02.00.
                        Denne værdi henviser til den officielle valuta i den medlemsstat, hvor det institut, der har indgivet meddelelsen, er stiftet. Værdien skal være i overensstemmelse med den alfabetiske ISO 4217-kode.

                        0070

                           Instituttets eller enhedens navn

                        Navnet på det institut eller den enhed, der indgiver meddelelsen.

                        0080

                           Kode

                        Koden for det institut eller den enhed, der indgiver meddelelsen. For institutter er koden den alfanumeriske LEI-kode på 20 tegn (Legal Entity Identifier code). For andre enheder er koden den alfanumeriske LEI-kode på 20 tegn eller, hvis denne ikke foreligger, en kode fastsat i henhold til ensartet kodificering i Unionen eller, hvis en sådan ikke foreligger, en national kode.
                        Koden skal stemme overens med den kode, der er indberettet for det samme institut eller den samme enhed i henhold til Kommissionens gennemførelsesforordning (EU) 2018/1624 (2). Der skal altid angives en værdi i kodefeltet.

                        0090

                           Kodetype

                        Instituttet eller enheden præciserer den kodetype, der er angivet i kolonne 0080, som en »LEI-kode« eller »ikke-LEI-kode«. Der skal altid angives ét af de to svar for kodetypen.

                        0100

                           Kontaktperson

                        Institutter og enheder angiver navnet på en person, som skal kontaktes, hvis afviklingsmyndigheden har brug for præciseringer vedrørende meddelelsen.

                        0110

                           E-mail

                        Institutter og enheder angiver e-mailadressen på den person, der er nævnt i række 0100 »Kontaktperson«.

                        0120

                           Telefon

                        Institutter og enheder angiver telefonnummeret på den person, der er nævnt i række 0100 »Kontaktperson«.

                  4.   N01.01 — Angivelse efter kontrakt/instrument af, at kontraktmæssig anerkendelse af bail-in i praksis er umulig

            4.1.   Generelle bemærkninger

            Skema N01.01 anvendes ved indgivelser vedrørende meddelelser om kontrakter på individuelt grundlag. Skema N01.01 giver mulighed for, at en indgivelse kan indeholde flere kontrakter i samme meddelelse. Dette skema anvendes til at indgive meddelelser om følgende:

                        a)

                        kontrakter/instrumenter, i henhold til hvilke der oprettes nye passiver: kontrakter/instrumenter, som afviklingsmyndigheden ikke tidligere har fået meddelelse om

                        b)

                        kontrakter/instrumenter, i henhold til hvilke eksisterende passiver ændres: Hvis afviklingsmyndigheden tidligere har fået meddelelse om kontrakten eller instrumentet for det eksisterende passiv, og hvis kontrakten eller instrumentet er blevet vurderet til at opfylde en betingelse for umulighed i praksis, har ændringskontrakterne eller -instrumenterne samme passiv-ID (kolonne 0010) som det tidligere meddelte, og de resterende kolonner udfyldes kun, hvis der foretages ændringer heraf. Navnlig kolonne 0020 »Væsentlige ændringer?« udfyldes kun, hvis det er relevant, for kontrakter, der ændrer eksisterende passiver

                        c)

                        ikkebalanceførte poster: Institutter og enheder oplyser passivets placering i den prioritetsrækkefølge ved insolvens, som ville gælde ved aktivering af en ikkebalanceført post.

                  Hvis der ikke foreligger data, eller hvis de ikke er relevante, skal institutter og enheder ikke udfylde følgende kolonner: 0020, 0030, 0050, 0090, 0130, 0150 og 0210.
            4.2.   Instrukser vedrørende specifikke kolonner

                        Kolonner

                        Henvisninger til retsakter og instrukser

                        0010

                        PASSIV-ID
                        Passiv-ID'et er en unik identifikator, der tildeles af det institut eller den enhed, der indgiver meddelelsen, og som anvendes i alle meddelelser til at identificere det enkelte passiv. Instituttet eller enheden kan anvende passivets interne kode.

                        0020

                        VÆSENTLIGE ÆNDRINGER?
                        Dette felt skal kun opfyldes for kontrakter/instrumenter, der ændrer eksisterende passiver. Det institut eller den enhed, der indgiver meddelelsen, angiver, om ændringerne af det eksisterende passiv betragtes som væsentlige.
                        Institutter og enheder giver ét af følgende svar:

                                    —

                                    Ja

                                    —

                                    Nej

                        0030

                        ENDELIG FORFALDSDATO
                        Den dato, hvor hele hovedstolen og alle renter for passivet skal betales tilbage (på grundlag af kontraktmæssig dokumentation for transaktionen).
                        Dag, måned og årstal for den endelige forfaldsdato skal angives. Den nøjagtige dag skal angives, når disse oplysninger foreligger, og ellers angives den første dag i den pågældende måned.

                        0040

                        MULIGHED FOR FORLÆNGELSE?
                        Institutter og enheder giver ét af følgende svar:

                                    —

                                    Ja

                                    —

                                    Nej

                              Denne kolonne skal opfyldes med svaret »Ja«, hvis kontrakten indeholder en eksplicit bestemmelse om mulighed for forlængelse heraf.

                        0050

                        HYPPIGHED AF FORLÆNGELSE
                        Hvis kolonne 0040 udfyldes med svaret »Ja«, præciserer institutter og enheder hyppigheden af forlængelsen af forfaldsdatoen i måneder.

                        0060–0130

                        KONTRAKT/INSTRUMENT

                        0060

                        BESKRIVELSE
                        Institutter og enheder giver en beskrivelse af kontrakten/instrumentet på højst 300 tegn. Dette felt skal indeholde kontraktens/instrumentets vigtigste kendetegn, som ikke er angivet i de andre felter i denne meddelelse (såsom passivets formål/kerne, hvorvidt instrumentet er omfattet af bail-in i henhold til den gældende lovgivning i tredjelandet).

                        0070

                        PASSIVTYPE
                        Institutter og enheder identificerer kontrakten/instrumentet som én af følgende typer:

                                    a)

                                    interbankindskud

                                    b)

                                    indskud hos kunder, som ikke er banker

                                    c)

                                    derivater

                                    d)

                                    låntagning/finansiering

                                    e)

                                    handelsfinansiering

                                    f)

                                    operationelle tjenesteydelser, som ikke er afgørende for driften af enheden

                                    g)

                                    andre

                              Hvis mere end én type er relevant, vælges den type, der bedst beskriver kontraktens/instrumentets formål.

                        0080

                        GÆLDENDE LOVGIVNING
                        Institutter og enheder angiver den alfabetiske ISO 3166-1-kode bestående af tre bogstaver for det land, hvis lovgivning kontrakten/instrumentet er omfattet af.

                        0090

                        PRIORITETSRÆKKEFØLGE VED INSOLVENS I HENHOLD TIL TREDJELANDETS LOVGIVNING
                        Instituttet eller enheden angiver den værdi, der svarer til passivets placering i prioritetsrækkefølgen på en skala fra 1 til x, hvor 1 er den mest efterstillede og x er den mest foranstillede klasse, som defineret i den relevante gældende lovgivning i tredjelandet, som passivet er omfattet af.
                        Instituttet forsøger at indhente nævnte placering i prioritetsrækkefølgen fra tredjelandets relevante afviklingsmyndighed, eller, hvis en sådan officiel placering i prioritetsrækkefølgen ikke findes, fastsætter den selv en værdi (på en skala fra 1 til x) baseret på passivets placering i prioritetsrækkefølgen i henhold til tredjelandets relevante lovgivning.

                        0100

                        PRIORITETSRÆKKEFØLGE VED INSOLVENS I DEN MEDLEMSSTAT, HVOR INSTITUTTET/ENHEDEN ER STIFTET
                        Institutter og enheder angiver den værdi, der svarer til passivets placering i prioritetsrækkefølgen på en skala fra 1 til x, hvor 1 er den mest efterstillede og x er den mest foranstillede klasse, som defineret i den relevante lovgivning, der gælder i den medlemsstat, hvor det institut eller den enhed, der indgiver meddelelsen, er stiftet.

                        0110

                        NOMINELT BELØB I DEN PRIMÆRE OPRINDELIGE VALUTA
                        Institutter og enheder angiver passivets nominelle beløb som fastsat i kontrakten/instrumentet.
                        For rammeaftaler bør instituttet eller enheden angive det maksimale beløb, som det forventer at nå som led i den pågældende rammeaftale, eller det maksimale beløb, der er tilladt i henhold til rammeaftalen.
                        Hvis kontrakten/instrumentet har mere end én valuta, indberetter institutterne og enhederne det nominelle beløb i den valuta, der har forrang i kontrakten.

                        0120

                        PRIMÆR OPRINDELIG VALUTA
                        Institutter og enheder tildeler en ISO-valutakode, som svarer til passivets pålydende værdi i henhold til kontrakten. Der skal anvendes en valutakode bestående af tre bogstaver i henhold til ISO 4217.
                        Hvis kontrakten har mere end én valuta, indberetter institutterne og enhederne den valuta, der har forrang i kontrakten.

                        0130

                        NOMINELT BELØB I LOKAL VALUTA
                        Institutter og enheder udfylder denne kolonne, hvis den valuta, der er angivet i kolonne 0110 ikke er den lokale valuta, dér hvor instituttet eller enheden er stiftet. Institutter og enheder anvender den valutakurs, der gælder på datoen for meddelelsen.

                        0140–0190

                        UMULIGHED I PRAKSIS

                        0140

                        BETINGELSER
                        Institutter og enheder identificerer de betingelser, under hvilke de vurderer, at det juridisk eller på anden måde i praksis er umuligt at indføre kontraktbestemmelsen, jf. Kommissionens delegerede forordning (EU) 2021/1527 (3).
                        Institutter og enheder forelægger kombinationen af de betingelser, der finder anvendelse (de kan nøjes med at identificere én eller helt op til fem).

                                    a)

                                    Betingelse a) — indførelse af kontraktbestemmelsen udgør en overtrædelse af tredjelandets love, forskrifter eller administrative bestemmelser, som passivet er omfattet af

                                    b)

                                    Betingelse b) — indførelse af kontraktbestemmelsen er i strid med en udtrykkelig og bindende instruks fra en tredjelandsmyndighed

                                    c)

                                    Betingelse c) — passivet hidrører fra instrumenter eller aftaler, der er indgået i overensstemmelse med internationale standardvilkår eller -protokoller, som instituttet eller enheden ikke er i stand til at ændre

                                    d)

                                    Betingelse d) — passivet er underlagt kontraktbestemmelser, som instituttet eller enheden er tvunget til at acceptere for at kunne deltage i eller anvende tjenesteydelser fra et organ uden for Unionen, og som instituttet eller enheden ikke kan ændre

                                    e)

                                    Betingelse e) — passivet kan tilskrives en kommerciel eller handelsmæssig kreditor og vedrører levering af varer eller tjenesteydelser, der, til trods for at de ikke er afgørende, anvendes i den daglige drift af instituttets eller enhedens aktiviteter, og instituttet eller enheden er ikke i stand til at ændre aftalevilkårene.

                           Der skal gives meddelelse om alle de betingelser, der finder anvendelse.

                        0150

                        KATEGORI
                        Institutter og enheder angiver i givet fald de kategorier af passiver, som den relevante afviklingsmyndighed har præciseret i henhold til artikel 55, stk. 7, i direktiv 2014/59/EU.

                        0160

                        ÅRSAGER TIL OPFYLDELSE AF BETINGELSERNE
                        Institutter og enheder giver en klar beskrivelse af de årsager, på grundlag af hvilke de har konstateret umulighed i praksis som følge af de betingelser, der er indberettet i kolonne 0140.
                        De oplysninger, der indsættes i dette felt, er relevante for at konstatere. hvorvidt den kontrakt/det instrument, der gives meddelelse om, opfylder betingelserne for umulighed i praksis, og bør derfor danne grundlag for afviklingsmyndighedens vurdering af instituttets konstatering.
                        Institutter og enheder skal undgå alt for korte begrundelser, f.eks. »Produktet er ikke anvendeligt« eller »Tab af konkurrencedygtighed«, og skal forelægge mere tilbundsgående begrundelser, således at afviklingsmyndigheden kan træffe en kvalificeret beslutning.

                        0170

                        JURIDISK UDTALELSE?
                        Institutter og enheder underretter afviklingsmyndigheden, hvis der foreligger en juridisk udtalelse om den meddelte umulighed i praksis i forbindelse med det pågældende passiv.
                        Institutter og enheder giver ét af følgende svar:

                                    —

                                    Ja

                                    —

                                    Nej

                              Hvis institutterne eller enhederne angiver svaret »Ja«, forelægger de den juridiske udtalelse for afviklingsmyndigheden på den måde, som afviklingsmyndigheden kræver.

                        0180–0210

                        MODPART
                        Institutter og enheder angiver identiteten på modparten for det pågældende passiv.

                        0180

                        NAVN
                        Det angivne navn skal være navnet på den individuelle modpart.
                        I forbindelse med kontrakter mellem flere parter angiver instituttet eller enheden enten den primære modpart eller giver svaret »kontrakt mellem flere parter«.

                        0190

                        KODE
                        Den kode, der indgår i en ID-kode for en række, skal være unik for hver enkelt enhed, som giver meddelelse. For institutter er koden LEI-koden. For andre enheder er koden LEI-koden eller, hvis denne ikke foreligger, en national kode. Koden skal være unik og anvendt konsekvent i alle skemaer og over tid. Der skal altid angives en værdi i kodefeltet.

                        0200

                        KODETYPE
                        Institutter eller enheder identificerer den kodetype, der er angivet i kolonne 0190, som en »LEI-kode« eller »National kode«.

                        0210

                        NATIONAL KODE
                        Institutter eller enheder kan også angive en national kode, hvis de angiver LEI-koden som identifikator for »Kode« i kolonne 0190.

                  5.   N01.02 — Angivelse efter kategori af, at kontraktmæssig anerkendelse af bail-in i praksis er umulig

            5.1.   Generelle bemærkninger

            Skema N01.02 anvendes til indgivelser vedrørende kategorier af passiver, når den relevante afviklingsmyndighed vurderer, at det er nødvendigt i henhold til artikel 55, stk. 7, i direktiv 2014/59/EU at præcisere de kategorier af passiver, for hvilke det kan konstateres, at det i praksis er umuligt at indføre bestemmelsen om kontraktmæssig anerkendelse.
            5.2.   Instrukser vedrørende specifikke kolonner

                        Kolonner

                        Henvisninger til retsakter og instrukser

                        0010

                        KATEGORI
                        Institutter og enheder angiver den kategori af passiver som angivet af den relevante afviklingsmyndighed i henhold til artikel 55, stk. 7, i direktiv 2014/59/EU, for hvilken de indgiver en meddelelse.
                        En meddelelse, hvor skema N01.02 er anvendt, kan indeholde så mange kategorier af passiver, som det er nødvendigt.

                        0020

                        PASSIVERNES SAMLEDE VÆRDI I DEN LOKALE VALUTA, EFTER KATEGORI
                        Institutter og enheder angiver det forventede samlede beløb, der udgøres af pasiver, for hver af de meddelte kategorier, der er angivet i kolonne 0010.
                        Beløbet skal være et anslået maksimalt beløb, der skal nås i henhold til den specifikke kategori, for en periode på seks måneder fra datoen for meddelelsen.
                        Beløb skal angives i valutaen i den medlemsstat, hvor instituttet eller enheden er stiftet.
                        Hvis instituttet eller enheden i den seksmåneders periode, der følger efter meddelelsen, konstaterer, at værdien af passiverne i den pågældende kategori er steget med mere end 10 % af det meddelte beløb, indgiver det/den en anden meddelelse til afviklingsmyndigheden.

                        0030

                        ÅRSAGER TIL OPFYLDELSE AF KATEGORIERNE/BETINGELSERNE
                        Institutter og enheder redegør for, hvorfor der er indgivet en meddelelse om den pågældende kategori af passiver.
                        Begrundelsen vil udgøre det grundlag, på hvilket afviklingsmyndigheden foretager en vurdering af meddelelsen om umulighed i praksis.

                        0040

                        PRIORITETSRÆKKEFØLGE VED INSOLVENS
                        Institutter og enheder angiver de værdier, der svarer til passivernes placering i prioritetsrækkefølgen for hver kategori i kolonne 0010 på en skala fra 1 til x, hvor 1 er den mest efterstillede og x er den mest foranstillede klasse, som defineret i den relevante gældende lovgivning i den medlemsstat, hvor det institut eller den enhed, der indgiver meddelelsen, er stiftet.

                        0050

                        ANTAL UNDERLIGGENDE PASSIVER
                        Institutter og enheder angiver det anslåede maksimale antal kontrakter/instrumenter, som skal besiddes i henhold til de respektive kategorier af passiver, for en periode på seks måneder fra datoen for meddelelsen.

                  6.   N02.00 — Insolvensrelaterede kategorier af passiver

            6.1.   Generelle bemærkninger

            Institutter eller enheder udfylder skema N02.00, idet de henviser til det sidste kvartal, for hvilke der foreligger data (4), med undtagelse af værdierne i kolonne 0070.
            Som udgangspunkt skal de beløb, der indberettes i dette skema, være udestående værdier, med undtagelse af værdierne i kolonne 0070. Det udestående beløb for en fordring eller et instrument er summen af fordringens eller instrumentets hovedstol og påløbne renter. Det udestående beløb er lig med værdien af den fordring, kreditor ville kunne anmelde i forbindelse med insolvensbehandling. Værdierne i kolonne 0070 bør afspejle det samlede beløb, der er indberettet i skema N01.01 og N01.02, og bør derfor svare til den maksimale forventede værdi, der skal nås i henhold til de for indeværende meddelte kontrakter/instrumenter og/eller kategorier.
            For ikkebalanceførte poster oplyser institutter og enheder passivets placering i den prioritetsrækkefølge ved insolvens, som ville gælde ved aktivering af en ikkebalanceført post.
            Alle værdier i dette skema skal angives i den lokale valuta i den medlemsstat, hvor instituttet eller enheden er stiftet.
            6.2.   Instrukser vedrørende specifikke kolonner

                        Kolonner

                        Henvisninger til retsakter og instrukser

                        0010

                        PRIORITETSRÆKKEFØLGE VED INSOLVENS
                        Instituttet eller enheden angiver den værdi, der svarer til passivets placering i prioritetsrækkefølgen på en skala fra 1 til x, hvor 1 er den mest efterstillede og x er den mest foranstillede klasse, som defineret i den nationale lovgivning, som gælder i den medlemsstat, hvor instituttet eller enheden er stiftet.
                        Skema N02.00 skal indeholde en linje for hver enkelt placering i den prioritetsrækkefølge ved insolvens, der er angivet i skema N01.01, kolonne 0100, og skema N01.02, kolonne 0040.

                        0020

                        UDESTÅENDE BELØB, DER UDGØRES AF ALLE PASSIVER I PRIORITETSRÆKKEFØLGEN
                        Det samlede udstående beløb, der udgøres af alle passiver i den prioritetsrækkefølge ved insolvens, der er angivet i kolonne 0010.

                        0030

                        HERAF: PASSIVER, DER ER OMFATTET AF LOVGIVNINGEN I ET TREDJELAND
                        Denne kolonne skal indeholde det udestående beløb, der udgøres af passiver, som er omfattet af lovgivningen i et tredjeland.

                        0040

                        HERAF: INGEN INDFØRELSE AF KONTRAKTMÆSSIG ANERKENDELSE
                        Denne kolonne skal indeholde det udestående beløb, der udgøres af alle passiver, som er omfattet af lovgivningen i et tredjeland, og som ikke indebærer kontraktmæssig anerkendelse af bail-in-bestemmelsen som krævet i artikel 55, stk. 1, i direktiv 2014/59/EU. Værdien udgøres af det udestående beløb.
                        Værdien beregnes som summen af alle de passiver, som opfylder følgende betingelser:

                                    a)

                                    passiverne eksisterer stadig

                                    b)

                                    passiverne er omfattet af lovgivningen i et tredjeland

                                    c)

                                    passiverne indeholder ikke bestemmelsen om kontraktmæssig anerkendelse som krævet i artikel 55, stk. 1, i direktiv 2014/59/EU

                                    d)

                                    passiverne er ikke udelukket fra bail-in

                                    e)

                                    passiverne er ikke indskud som omhandlet i artikel 108, litra a) i direktiv 2014/59/EU.

                        0050

                        HERAF: BELØB, DER FOR INDEVÆRENDE ER MEDDELT AFVIKLINGSMYNDIGHEDEN
                        Denne kolonne skal indeholde de udestående beløb, som udgøres af alle de passiver og/eller kategorier af passiver, der er indberettet i skema N01.01 og N01.02 i denne meddelelse.

                        0060

                        HERAF: UDELUKKET FRA BAIL-IN
                        Denne kolonne skal indeholde passiver, som er udelukket fra anvendelsen af bail-in-værktøjet i henhold til artikel 44, stk. 2, i direktiv 2014/59/EU, eller som kan falde ind under betingelserne i nævnet direktivs artikel 44, stk. 3.

                        0070

                        NOMINELT BELØB, DER UDGØRES AF ALLE DE PASSIVER, SOM FOR INDEVÆRENDE ER MEDDELT AFVIKLINGSMYNDIGHEDEN
                        Denne kolonne skal afspejle den samlede sum af de nominelle og/eller maksimale forventede beløb, som udgøres af de passiver og/eller kategorier af passiver, der er indberettet i skema N01.01 og N01.02 i denne meddelelse.

               (1)  Skema N02.00 skal indgives i alle de tilfælde, der er beskrevet i litra a), b) og c).

               (2)  Kommissionens gennemførelsesforordning (EU) 2018/1624 af 23. oktober 2018 om gennemførelsesmæssige tekniske standarder vedrørende procedurer for samt standardformularer og skemaer til indberetning af oplysninger i forbindelse med afviklingsplaner for kreditinstitutter og investeringsselskaber i medfør af Europa-Parlamentets og Rådets direktiv 2014/59/EU og om ophævelse af Kommissionens gennemførelsesforordning (EU) 2016/1066 (EUT L 277 af 7.11.2018, s. 1.)

               (3)  Kommissionens delegerede forordning (EU) 2021/1527 af 31. maj 2021 om supplerende regler til Europa-Parlamentets og Rådets direktiv 2014/59/EU for så vidt angår reguleringsmæssige tekniske standarder til præcisering af kontraktmæssig anerkendelse af nedskrivnings- og konverteringsbeføjelser (EUT L 329 af 17.9.2021, s. 2).

               (4)  Det sidste kvartal, for hvilke der foreligger data, skal stemme overens med indberetningsfristerne for kvartalsvis indberetning: den 12. maj (for referencedatoen den 31. marts), 11. august (for referencedatoen den 30. juni), 11. november (for referencedatoen den 30. september) og den 11. februar (for referencedatoen den 31. december).

            BILAG III
            Den enkelte datapunktmodel
            Alle de dataposter, der er omhandlet i bilagene til denne forordning, omdannes til en enkelt datapunktmodel, som udgør grundlaget for institutters og afviklingsmyndigheders IT-systemer.
            Den enkelte datapunktmodel skal opfylde følgende kriterier:

                        a)

                        Den skal sikre en struktureret fremstilling af alle dataposterne i bilagene til denne forordning.

                        b)

                        Den skal beskrive alle forretningskoncepterne i bilagene til denne forordning.

                        c)

                        Den skal indeholde en dataordbog med angivelse af tabeletiketter, ordinatetiketter, akseetiketter, domæneetiketter, dimensionsetiketter og medlemsetiketter.

                        d)

                        Den skal omfatte parametre med en definition af arten eller mængden af datapunkter.

                        e)

                        Den skal indeholde datapunktdefinitioner, der udtrykkes som en sammensætning af egenskaber, som utvetydigt identificerer det finansielle koncept.

                        f)

                        Den skal indeholde alle relevante tekniske specifikationer, som er nødvendige for udvikling af IT-indberetningsløsninger, som giver ensartede afviklingsrelaterede data.

            BILAG IV
            Valideringsregler
            Dataposterne i bilag I skal være omfattet af valideringsregler, som sikrer dataenes kvalitet og ensartethed. Valideringsreglerne skal opfylde følgende kriterier:

                        a)

                        de skal definere det logiske forhold mellem relevante datapunkter

                        b)

                        de skal omfatte filtre og forudsætninger, som definerer et sæt data, der er omfattet af en valideringsregel

                        c)

                        de skal kontrollere de indberettede datas ensartethed

                        d)

                        de skal kontrollere de indberettede datas nøjagtighed

                        e)

                        de skal fastsætte standardværdier, som skal anvendes, hvis de relevante oplysninger ikke er blevet indberettet.


title: Kommissionens gennemførelsesforordning (EU) 2019/1313 af 2. august 2019 om godkendelse af et præparat af Bacillus amyloliquefaciens NRRL B-50508, Bacillus amyloliquefaciens NRRL B-50509 og Bacillus subtilis NRRL B-50510 som fodertilsætningsstof til slagtesvin og mindre udbredte svinearter bestemt til slagtning (indehaver af godkendelsen er Cargill Incorporated, repræsenteret ved Provimi Holding BV) (EØS-relevant tekst.)

text:
                  5.8.2019

                  DA

                  Den Europæiske Unions Tidende

                  L 205/1

         KOMMISSIONENS GENNEMFØRELSESFORORDNING (EU) 2019/1313
         af 2. august 2019
         om godkendelse af et præparat af Bacillus amyloliquefaciens NRRL B-50508, Bacillus amyloliquefaciens NRRL B-50509 og Bacillus subtilis NRRL B-50510 som fodertilsætningsstof til slagtesvin og mindre udbredte svinearter bestemt til slagtning (indehaver af godkendelsen er Cargill Incorporated, repræsenteret ved Provimi Holding BV)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.

                     (2)

                     Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af et præparat af Bacillus amyloliquefaciens NRRL B-50508, Bacillus amyloliquefaciens NRRL B-50509 og Bacillus subtilis NRRL B-50510. Ansøgningen var vedlagt de oplysninger og dokumenter, der kræves i henhold til forordningens artikel 7, stk. 3.

                     (3)

                     Ansøgningen vedrører godkendelse i tilsætningsstofkategorien »zootekniske tilsætningsstoffer« af et præparat af Bacillus amyloliquefaciens NRRL B-50508, Bacillus amyloliquefaciens NRRL B-50509 og Bacillus subtilis NRRL B-50510 som fodertilsætningsstof til slagtesvin og mindre udbredte svinearter bestemt til slagtning.

                     (4)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 27. februar 2019 (2), at præparatet af Bacillus amyloliquefaciens NRRL B-50508, Bacillus amyloliquefaciens NRRL B-50509 og Bacillus subtilis NRRL B-50510 på de foreslåede anvendelsesbetingelser ikke har skadelige virkninger på dyrs sundhed eller på miljøet. Autoriteten konkluderede også, at tilsætningsstoffet betragtes som potentielt sensibiliserende for luftvejene, selv om det har en lav tilbøjelighed til at støve, og at det ikke er muligt at drage nogen konklusioner om, hvorvidt tilsætningsstoffet virker sensibiliserende eller irriterende på huden eller øjnene. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede også, at tilsætningsstoffet potentielt kan forbedre forholdet mellem foderindtag og tilvækst hos slagtesvin ved den anbefalede dosis, og at denne konklusion kan udvides til også at omfatte mindre udbredte svinearter bestemt til slagtning. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af præparatet af Bacillus amyloliquefaciens NRRL B-50508, Bacillus amyloliquefaciens NRRL B-50509 og Bacillus subtilis NRRL B-50510 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette præparat bør derfor godkendes som anført i bilaget til nærværende forordning.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, godkendes som fodertilsætningsstof, jf. nævnte bilag.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. august 2019.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  EFSA Journal 2019;17(3):5647.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        CFU/kg fuldfoder med et vandindhold på 12 %

                           Kategori: zootekniske tilsætningsstoffer. Funktionel gruppe: tarmflorastabilisatorer

                        4b1893

                        Cargill Incorporated, repræsenteret ved Provimi Holding BV

                           Bacillus amyloliquefaciens NRRL B-50508, Bacillus amyloliquefaciens NRRL B-50509 og

                           Bacillus subtilis NRRL B-50510

                           Tilsætningsstoffets sammensætning

                        Præparat af Bacillus amyloliquefaciens NRRL B-50508, Bacillus amyloliquefaciens NRRL B-50509 og Bacillus subtilis NRRL B-50510, der indeholder mindst: Bacillus spp. 2,5 × 109 CFU/g (forhold 1:1:1)
                        Pulver

                           Aktivstoffets karakteristika

                        Levedygtig spore af Bacillus amyloliquefaciens NRRL B-50508, Bacillus amyloliquefaciens NRRL B-50509 og Bacillus subtilis NRRL B-50510

                           Analysemetode
                            (1)

                        Til identifikation: PFG-elektroforese (pulsed field gel electrophoresis)
                        Til kvantitativ bestemmelse i fodertilsætningsstoffet, forblandinger og foderstoffer: Tælling ved pladespredningsmetoden med trypton-soja-agar (EN 15784)

                        Slagtesvin
                        Mindre udbredte svinearter bestemt til slagtning

                        —

                        1,5 × 108

                        —

                                    1.

                                    I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder åndedrætsværn og hudbeskyttelse.

                        25. august 2029

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports


title: Kommissionens gennemførelsesforordning (EU) 2019/1314 af 2. august 2019 om tilladelse til ændring af specifikationerne for den nye fødevare lacto-N-neotetraose fremstillet med Escherichia coli K-12 i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

text:
                  5.8.2019

                  DA

                  Den Europæiske Unions Tidende

                  L 205/4

         KOMMISSIONENS GENNEMFØRELSESFORORDNING (EU) 2019/1314
         af 2. august 2019
         om tilladelse til ændring af specifikationerne for den nye fødevare lacto-N-neotetraose fremstillet med Escherichia coli K-12 i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:

                     (1)

                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.

                     (2)

                     Kommissionens gennemførelsesforordning (EU) 2017/2470 (2), der indeholder en EU-liste over godkendte nye fødevarer, blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 12 i forordning (EU) 2015/2283 skal Kommissionen forelægge et udkast til gennemførelsesretsakt, som godkender markedsføring i Unionen af en ny fødevare og ajourføring af EU-listen.

                     (4)

                     Ved Kommissionens gennemførelsesafgørelse (EU) 2016/375 (3) blev det i overensstemmelse med Europa-Parlamentets og Rådets forordning (EF) nr. 258/97 (4) tilladt at markedsføre kemisk syntetiseret lacto-N-neotetraose som en ny levnedsmiddelingrediens.

                     (5)

                     I henhold til artikel 5 i forordning (EF) nr. 258/97 meddelte virksomheden Glycom A/S (»ansøgeren«) den 1. september 2016 Kommissionen, at virksomheden havde til hensigt at markedsføre lacto-N-neotetraose fra mikrobiel kilde produceret med Escherichia coli stamme K-12 som en ny levnedsmiddelingrediens.

                     (6)

                     I sin meddelelse til Kommissionen forelagde ansøgeren ligeledes en rapport, som den kompetente myndighed i Irland havde offentliggjort i henhold til artikel 3, stk. 4, i forordning (EF) nr. 258/97, hvori den på grundlag af den videnskabelige dokumentation, som ansøgeren havde forelagt, konkluderede, at N-neotetraose fremstillet med Escherichia coli stamme K-12 i alt væsentligt svarer til den syntetisk fremstillede N-neotetraose, som Kommissionen havde godkendt ved gennemførelsesafgørelse (EU) 2016/375. Derfor blev lacto-N-neotetraose af mikrobiel oprindelse optaget på EU-listen over nye fødevarer.

                     (7)

                     Den 18. december 2018 anmodede ansøgeren i henhold til artikel 10, stk. 1, i forordning (EU) 2015/2283 om en ændring af specifikationerne for lacto-N-neotetraose med Escherichia coli stamme K-12 med henblik på at reducere energi- og miljøbelastningen i fremstillingsprocessen for lacto-N-neotetraose, og reducere omkostningerne pr. produceret enhed. De ændringer, der ansøges om, vedrører en reduktion af indholdet af lacto-N-neotetraose fra lig med eller højere end 92 % til lig med eller højere end 80 % og en øgning af indholdet af små saccharider, der er til stede i den nye fødevare, dvs. en øgning af indholdet af D-lactose fra lig med eller lavere end 3,0 % til lig med eller lavere end10,0 % og en øgning af indholdet af para-lacto-N-neohexaose fra lig med eller lavere end 3,0 % til lig med eller lavere end 5,0 %.

                     (8)

                     For at sikre, at den nye fødevares overordnede renhed efter indførelsen af de anmodede ændringer i specifikationerne herfor fortsat er lige så høj som i den lacto-N-neotetraose, som på nuværende tidspunkt er godkendt, foreslår ansøgeren også, at det samlede indhold af lacto-N-neotetraose og små saccharider (D-lactose, lacto-N-triose II, para-lacto-N-neohexaose og lacto-N-neotetraose-fructose-isomer) i den nye fødevare skal lig med eller højere end 92,0 %.

                     (9)

                     De anmodede ændringer i specifikationerne for den nye fødevare skyldes ændringerne i fremstillingsprocessen herfor, som indebærer erstatning af processen med oprensning ved krystallisation med en sprøjtetørringsproces, som på nuværende tidspunkt anvendes ved fremstilling af lacto-N-neotetraose med Escherichia coli stamme K-12. Ansøgeren anmodede derfor om ændring af oplysningerne vedrørende lacto-N-neotetraose af mikrobiel oprindelse på EU-listen over godkendte nye fødevarer for at afspejle denne ændring i oprensningsfasen i fremstillingsprocessen.

                     (10)

                     Kommissionen fandt, at de ønskede ændringer, der omfatter saccharider af den godkendte nye fødevare, som også er bestanddele af modermælk, samtidig med at der opretholdes et generelt højt indhold af disse og de andre mindre saccharider i den nye fødevare, ikke ændrer de sikkerhedsmæssige overvejelser, der lå til grund for godkendelsen af den syntetiske lacto-N-neotetraose og lacto-N-neotetraose fremstillet med Escherichia coli stamme K-12, og derfor ikke nødvendiggør en høring af Den Europæiske Fødevaresikkerhedsautoritet.

                     (11)

                     På baggrund af ovenstående er de ønskede ændringer i overensstemmelse med artikel 12, stk. 1, i forordning (EU) 2015/2283. Derfor bør specifikationerne for den nye fødevare lacto-N-neotetraose af mikrobiel oprindelse fremstillet med Escherichia coli stamme K-12 med det foreslåede indhold af lacto-N-neotetraose, af D-lactose og af para-lacto-N-neohexaose og det foreslåede samlede indhold af lacto-N-neotetraose og små saccharider (D-lactose, lacto-N-triose II, para-lacto-N-neohexaose og lacto-N-neotetraose-fructose-isomer) ændres.

                     (12)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            De oplysninger i EU-listen over godkendte nye fødevarer, jf. artikel 6 i forordning (EU) 2015/2283, der vedrører lacto-N-neotetraose fremstillet med Escherichia coli stamme K-12, ændres som angivet i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. august 2019.

                  På Kommissionens vegne

               Jean-Claude JUNCKER

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (3)  Kommissionens gennemførelsesafgørelse (EU) 2016/375 af 11. marts 2016 om tilladelse til markedsføring af lacto-N-neotetraose som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 70 af 16.3.2016, s. 22).

            (4)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            BILAG
            Oplysningerne vedrørende lacto-N-neotetraose (mikrobiel kilde) i tabel 2 (Specifikationer) i gennemførelsesforordning (EU) 2017/2470 affattes således:

                           »Lacto-N-neotetraose

                              (mikrobiel kilde)

                              Definition:

                           Kemisk betegnelse: β-D-Galactopyranosyl-(1→4)-2-acetamido-2-deoxy-β-D-glucopyranosyl-(1→3)-β-D-galactopyranosyl-(1→4)-D-glucopyranose
                           Kemisk formel: C26H45NO21

                           CAS-nr.: 13007-32-4
                           Molekylvægt: 707,63 g/mol

                              Kilde:

                           Genetisk modificeret stamme af Escherichia coli K-12

                              Beskrivelse:

                           Lacto-N-neotetraose er et hvidt til offwhite pulver, der fremstilles ved en mikrobiel proces.

                              Renhed:

                           Indhold (vandfrit): ≥ 80 %
                           D-Lactose: ≤ 10,0 %
                           Lacto-N-triose II: ≤ 3,0 %

                              para-Lacto-N-neohexaose: ≤ 5,0 %
                           Lacto-N-neotetraose-fructose-isomer ≤ 1,0 %
                           Samlet indhold af saccharider (lacto-N-neotetraose, D-lactose, lacto-N-triose II, para-lacto-N-neohexaose, lacto-N-neotetraose-fructose-isomer): ≥ 92 %
                           pH (20 °C, 5 % opløsning) 4,0-7,0
                           Vand: ≤ 9,0 %
                           Sulfataske: ≤ 0,4 %
                           Opløsningsmiddelrester (methanol): ≤ 100 mg/kg
                           Rest-proteiner: ≤ 0,01 %

                              Mikrobiologiske kriterier:

                           Totaltælling af aerobe mesofile bakterier: ≤ 500 CFU/g
                           Gærsvampe: ≤ 10 CFU/g
                           Skimmelsvampe: ≤ 10 CFU/g
                           Rest-endotoksiner: ≤ 10 EU/mg

                           CFU: kolonidannende enheder (Colony Forming Units); EU: endotoksinenheder.«


title: Rådets gennemførelsesforordning (EU) 2019/1337 af 8. august 2019 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2019/24

text:
                  9.8.2019

                  DA

                  Den Europæiske Unions Tidende

                  L 209/1

         RÅDETS GENNEMFØRELSESFORORDNING (EU) 2019/1337
         af 8. august 2019
         om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2019/24
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme (1), særlig artikel 2, stk. 3,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 8. januar 2019 gennemførelsesforordning (EU) 2019/24 (2) om gennemførelse af artikel 2, stk. 3, i forordning (EF) nr. 2580/2001, der opstiller en ajourført liste over de personer, grupper og enheder, som forordning (EF) nr. 2580/2001 finder anvendelse på (»listen«).

                     (2)

                     Rådet har, hvor det var praktisk muligt, forelagt alle personerne, grupperne og enhederne en begrundelse for, hvorfor de er opført på listen.

                     (3)

                     I en bekendtgørelse offentliggjort i Den Europæiske Unions Tidende gjorde Rådet de personer, grupper og enheder, der er opført på listen, opmærksom på, at det havde besluttet at bevare dem herpå. Rådet gjorde også de pågældende personer, grupper og enheder opmærksom på, at de kan indgive en anmodning om at få Rådets begrundelse for, hvorfor de er opført på listen, medmindre en sådan begrundelse allerede er meddelt dem.

                     (4)

                     Rådet har foretaget en gennemgang af listen som krævet i artikel 2, stk. 3, i forordning (EF) nr. 2580/2001. Rådet tog under denne gennemgang hensyn til de bemærkninger, som de pågældende har indgivet til Rådet, og til de ajourførte oplysninger fra de kompetente nationale myndigheder om status for de opførte personer og enheder på nationalt plan.

                     (5)

                     Rådet har kontrolleret, at kompetente myndigheder som omhandlet i artikel 1, stk. 4, i Rådets fælles holdning 2001/931/FUSP (3) har truffet afgørelse for alle personer, grupper og enheder på listen om, at de har været involveret i terrorhandlinger som defineret i artikel 1, stk. 2 og 3, i fælles holdning 2001/931/FUSP. Rådet har også konkluderet, at de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, fortsat bør være omfattet af de specifikke restriktive foranstaltninger, der er fastsat i forordning (EF) nr. 2580/2001.

                     (6)

                     Listen bør ajourføres i overensstemmelse hermed, og gennemførelsesforordning (EU) 2019/24 bør ophæves —

               VEDTAGET DENNE FORORDNING:

            Artikel 1
            Den liste, der er omhandlet i artikel 2, stk. 3, i forordning (EF) nr. 2580/2001, fremgår af bilaget til nærværende forordning.

            Artikel 2
            Gennemførelsesforordning (EU) 2019/24 ophæves.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. august 2019.

                  På Rådets vegne

               T. TUPPURAINEN

                  Formand

            (1)  EFT L 344 af 28.12.2001, s. 70.

            (2)  Rådets gennemførelsesforordning (EU) 2019/24 af 8. januar 2019 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2018/1071 (EUT L 6 af 9.1.2019, s. 2).

            (3)  Rådets fælles holdning 2001/931/FUSP af 27. december 2001 om anvendelse af specifikke foranstaltninger til bekæmpelse af terrorisme (EFT L 344 af 28.12.2001, s. 93).

            BILAG

               LISTE OVER PERSONER, GRUPPER OG ENHEDER, JF. ARTIKEL 1

            I.   PERSONER

                        1.

                        ABDOLLAHI Hamed (alias Mustafa Abdullahi), født den 11.8.1960 i Iran. Pasnr.: D9004878.

                        2.

                        AL-NASSER, Abdelkarim Hussein Mohamed, født i Al Ihsa (Saudi-Arabien), saudiarabisk statsborger.

                        3.

                        AL YACOUB, Ibrahim Salih Mohammed, født den 16.10.1966 i Tarut (Saudi-Arabien), saudiarabisk statsborger.

                        4.

                        ARBABSIAR Manssor (alias Mansour Arbabsiar), født den 6.3.1955 eller den 15.3.1955 i Iran. Iransk og amerikansk statsborger. Pasnr.: C2002515 (Iran). Pasnr.: 477845448 (USA). Nationalt ID-nr.: 07442833, udløbsdato den 15.3.2016 (amerikansk kørekort).

                        5.

                        ASADI Assadollah, født den 22.12.1971 i Teheran (Iran), iransk statsborger. Pasnr.: D9016657 (iransk diplomatpas).

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), født den 8.3.1978 i Amsterdam (Nederlandene).

                        7.

                        EL HAJJ, Hassan Hassan, født den 22.3.1988 i Zaghdraiya, Sidon, Libanon, canadisk statsborger. Pasnr.: JX446643 (Canada).

                        8.

                        HASHEMI MOGHADAM Saeid, født den 6.8.1962 i Teheran (Iran), iransk statsborger. Pasnr.: D9016290, gyldigt indtil den 4.2.2019.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, født i 1963 i Libanon, libanesisk statsborger.

                        10.

                        MELIAD, Farah, født den 5.11.1980 i Sydney (Australien), australsk statsborger. Pasnr.: M2719127 (Australien).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), født den 14.4.1965 eller den 1.3.1964 i Pakistan. Pasnr.: 488555.

                        12.

                        ȘANLI, Dalokay (alias Sinan), født den 13.10.1976 i Pülümür (Tyrkiet).

                        13.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), født cirka 1957 i Iran. Adresser: 1) Kermanshah, Iran, 2) Mehran militærbase, Ilamprovinsen, Iran.

                        14.

                        SHAKURI, Ali Gholam, født cirka 1965 i Teheran, Iran.

                        15.

                        SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), født den 11.3.1957 i Iran. Iransk statsborger. Pasnr.: 008827 (iransk diplomatpas), udstedt 1999. Titel: Generalmajor.

                  II.   GRUPPER OG ENHEDER

                        1.

                        »Abu Nial Organisation« — »ANO« (alias »Fatah Revolutionary Council«, alias »Arab Revolutionary Brigades«, alias »Black September«, alias »Revolutionary Organisation of Socialist Muslims«).

                        2.

                        »Al-Aqsa Martyrs' Brigade«.

                        3.

                        »Al-Aqsa e.V«.

                        4.

                        »Babbar Khalsa«.

                        5.

                        »Det Filippinske Kommunistparti«, herunder »New People's Army« — »NPA«, Filippinerne.

                        6.

                        »Direktoratet for intern sikkerhed under Irans efterretnings- og sikkerhedsministerium«.

                        7.

                        »Gama'a al-Islamiyya« (alias »Al-Gama'a al-Islamiyya«) (»Islamisk Gruppe« — »IG«).

                        8.

                        »İslami Büyük Doğu Akıncılar Cephesi« — »IBDA-C« (»Great Islamic Eastern Warriors Front«).

                        9.

                        »Hamas«, herunder »Hamas-Izz al-Din al-Qassem«.

                        10.

                        »Hizballah Military Wing« (alias »Hezbollah Military Wing«, alias »Hizbullah Military Wing«, alias »Hizbollah Military Wing«, alias »Hezballah Military Wing«, alias »Hisbollah Military Wing«, alias »Hizbu'llah Military Wing« alias »Hizb Allah Military Wing«, alias »Jihad Council« (og alle de enheder, der refererer til den, herunder den eksterne sikkerhedsorganisation)).

                        11.

                        »Hizbul Mujahideen« — »HM«.

                        12.

                        »Khalistan Zindabad Force« — »KZF«.

                        13.

                        »Det Kurdiske Arbejderparti« — »PKK« (alias »KADEK«, alias »KONGRA-GEL«).

                        14.

                        »De Tamilske Tigre« — »LTTE«.

                        15.

                        »Ejército de Liberación Nacional« (»Den Nationale Befrielseshær«).

                        16.

                        »Palæstinensisk Islamisk Jihad« — »PIJ«.

                        17.

                        »Popular Front for the Liberation of Palestine« — »PFLP«.

                        18.

                        »Popular Front for the Liberation of Palestine — General Command« (alias »PFLP — General Command«).

                        19.

                        »Devrimci Halk Kurtuluș Partisi-Cephesi« — »DHKP/C« (alias »Devrimci Sol« (»Revolutionary Left«), alias »Dev Sol«) (»Revolutionary People's Liberation Army/Front/Party«).

                        20.

                        »Sendero Luminoso« — »SL« (»Den Lysende Sti«).

                        21.

                        »Teyrbazen Azadiya Kurdistan« — »TAK« (alias »Kurdistan Freedom Falcons«, alias »Kurdistan Freedom Hawks«).


title: Kommissionens gennemførelsesforordning (EU) 2019/1339 af 8. august 2019 om indrømmelse af en overgangsperiode for anvendelsen af den beskyttede oprindelsesbetegnelse »Cidre Cotentin«/»Cotentin« (BOB)

text:
                  9.8.2019

                  DA

                  Den Europæiske Unions Tidende

                  L 209/8

         KOMMISSIONENS GENNEMFØRELSESFORORDNING (EU) 2019/1339
         af 8. august 2019
         om indrømmelse af en overgangsperiode for anvendelsen af den beskyttede oprindelsesbetegnelse »Cidre Cotentin«/»Cotentin« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 15, stk. 1, og
         ud fra følgende betragtninger:

                     (1)

                     Ved brev modtaget den 16. november 2016 meddelte de franske myndigheder Kommissionen, at Cidrerie de la Brique, 23, route de la Brique, F-50700 Saint-Joseph, lovligt har markedsført det pågældende produkt med vedvarende anvendelse af betegnelsen »Cidre Cotentin«/»Cotentin« i mere end fem år, og at dette forhold var blevet påpeget i forbindelse med den nationale indsigelsesprocedure. Eftersom denne virksomhed opfylder betingelserne i artikel 15, stk. 1, i forordning (EU) nr. 1151/2012, har de franske myndigheder anmodet Europa-Kommissionen om at indrømme en overgangsperiode indtil den 30. juni 2020.

                     (2)

                     Ved Kommissionens gennemførelsesforordning (EU) 2018/939 (2) har Kommissionen registreret betegnelsen »Cidre Cotentin«/»Cotentin« (BOB) i registret over beskyttede oprindelsesbetegnelser og beskyttede geografiske betegnelser uden at indrømme virksomheden Cidrerie de la Brique den overgangsperiode i henhold til artikel 15, stk. 1, som de franske myndigheder havde anmodet om. Gennemførelsesforordning (EU) 2018/939 trådte i kraft den 23. juli 2018.

                     (3)

                     Ved elektronisk post af 10. og 12. april 2019 redegjorde de franske myndigheder for betingelserne for, at virksomheden Cidrerie de la Brique kan indrømmes en overgangsperiode i henhold til artikel 15, stk. 1, i forordning (EU) nr. 1151/2012 og anmodede på ny Kommissionen om at indrømme nævnte overgangsperiode.

                     (4)

                     Den pågældende virksomhed, der er etableret inden for det afgrænsede geografiske område som defineret i varespecifikationen for den beskyttede oprindelsesbetegnelse »Cidre Cotentin«/»Cotentin«, anvender ikke varespecifikationen for betegnelsen, og det ville derfor være i strid med artikel 13, stk. 1, i forordning (EU) nr. 1151/2012, hvis den anvendte ovennævnte betegnelse.

                     (5)

                     Virksomheden Cidrerie de la Brique opfyldte således betingelserne i artikel 15, stk. 1, i forordning (EU) nr. 1151/2012 for i en overgangsperiode lovligt at kunne anvende betegnelsen efter dens registrering. Den bør indrømmes en overgangsperiode indtil den 30. juni 2020 for at tillade den at anvende den beskyttede betegnelse »Cidre Cotentin«/»Cotentin« (BOB).

                     (6)

                     Eftersom betegnelsen har været beskyttet siden den 23. juli 2018, der er ikrafttrædelsesdatoen for gennemførelsesforordning (EU) 2018/939 om registrering af betegnelsen »Cidre Cotentin«/»Cotentin« (BOB), er det nødvendigt at forlænge tilladelsen med tilbagevirkende kraft til at anvende den beskyttede betegnelse indtil denne dato.

                     (7)

                     Den i denne forordning fastsatte foranstaltning er i overensstemmelse med udtalelse fra Komitéen for Kvalitetspolitikken for Landbrugsprodukter —

               VEDTAGET DENNE FORORDNING:

            Artikel 1
            Virksomheden Cidrerie de la Brique, 23, route de la Brique, 50700 Saint-Joseph, Frankrig, får tilladelse til at anvende den registrerede betegnelse »Cidre Cotentin«/»Cotentin« (BOB) i en overgangsperiode indtil den 30. juni 2020.
            Denne overgangsperiode gælder med tilbagevirkende kraft fra den 23. juli 2018.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Bruxelles, den 8. august 2019.

                  På Kommissionens vegne

               Jean-Claude JUNCKER

                  Formand

            (1)  EUT L 343 af 14.12.2012, s. 1.

            (2)  Kommissionens gennemførelsesforordning (EU) 2018/939 af 26. juni 2018 om registrering af en betegnelse i registret over beskyttede oprindelsesbetegnelser og beskyttede geografiske betegnelser [»Cidre Cotentin«/»Cotentin«] (BOB)] (EUT L 166 af 3.7.2018, s. 3).